NORAKSTS

|  |  |
| --- | --- |
| 29.09.2022. | Nr.12/20 |
|  |  |

**ZEMES VIENĪBAS VIKTORIJAS IELĀ, JELGAVĀ,**

**PIEKRITĪBA JELGAVAS VALSTSPILSĒTAS PAŠVALDĪBAI**

(kadastra apzīmējums 0900 007 0352)

(ziņo: I.Škutāne)

2022. gada 4. augustā saņemts Valsts zemes dienesta Zemgales reģionālās pārvaldes iesniegums par kadastra datu labošanu nekustamajam īpašumam ar kadastra 0900 007 0028 Viktorijas ielā 38, Jelgavā, un lūgumu Jelgavas valstspilsētas pašvaldībai pieņemt lēmumu par zemes vienības ar kadastra apzīmējumu 0900 007 0352 piekritību pašvaldībai.

Saskaņā ar Valsts zemes dienesta Zemgales reģionālās pārvaldes iesniegumu, izskatot Nekustamā īpašuma valsts kadastra informācijas sistēmā reģistrētos datus, konstatēts, ka nekustamā īpašuma Viktorijas iela 38, Jelgava, sastāvā ir divas zemes vienības, t.sk. zemes vienība ar kadastra apzīmējumu 0900 007 0352 – platībā 0,0523 ha.

Nekustamā īpašuma Viktorijas iela 38 zemes lietotājam par zemes vienību ar kadastra apzīmējumu 0900 007 0352 līdz 2011. gada 30. decembrim nav noslēgts zemes izpirkuma (pirkuma) līgumus ar VAS “Latvijas Hipotēku un zemes banka”.

Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmās daļas 3.punktu, personām, kuras nenoslēdza zemes izpirkuma (pirkuma) līgumus ar VAS “Latvijas Hipotēku un zemes banka”, izbeidzas zemes pastāvīgās lietošanas tiesības.

Zemes vienība ar kadastra apzīmējumu 0900 007 0352 nav reģistrēta Zemgales rajona tiesas Jelgavas pilsētas zemesgrāmatā.

Uz zemes vienības ar kadastra apzīmējumu 0900 007 0352 daļas ~167 m2 platībā atrodas publiskas lietošanas transporta infrastruktūras objekts – Platones iela.

Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta sesto daļu, pašvaldībām piekrīt un uz pašvaldības vārda zemesgrāmatā ierakstāma pilsētas zeme, uz kuru izbeidzas zemes lietošanas tiesības saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmo daļu.

Pamatojoties uz Valsts zemes dienesta Zemgales reģionālās pārvaldes 2022. gada 4. augusta iesniegumu, saskaņā ar Zemes pārvaldības likuma 13.panta trešo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmo daļu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta sesto daļu,

**JELGAVAS VALSTSPILSĒTAS DOME NOLEMJ:**

1. Noteikt zemes vienībai 523 m2 platībā ar kadastra apzīmējumu 0900 007 0352 Viktorijas ielā, Jelgavā statusu “pašvaldībai piekritīga zeme”.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt īpašuma tiesības uz zemes vienību Zemgales rajona tiesas Jelgavas pilsētas zemesgrāmatā uz Jelgavas valstspilsētas pašvaldības vārda.

Jelgavas valstspilsētas domes lēmumu viena mēneša laikā var pārsūdzēt tiesā, sūdzību iesniedzot Administratīvās rajona tiesas Jelgavas tiesu namā (Atmodas ielā 19, Jelgavā,
LV-3007) Administratīvā procesa likuma noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī